Ар-Бӱткен-Тирӱ!
Аҥдар- куштар, тындулар
Сенле тӱҥей jӱрӱмдӱ
Сенле тӱҥей ӧзӱмдӱ
Сенле тӱҥей балдарлу

Агын суулар-кутуктар
Сениҥ – тыныҥ
Сениҥ-каныҥ
Сениҥ-jӱрмиҥ!

ӧлӧҥ-чечек, тазылдар
Сениҥ – курсагыҥ
Сениҥ – ийде –кучиҥ
Сениҥ-су-кадыгыҥ

Агаш-таштар, тайгалар
Сениҥ-эдимиҥ
Сениҥ –jадыныҥ
Сениҥ- ӧзӱмиҥ

Туулар, ыйык-сӱмерлер
Сениҥ- шибееҥ
Сениҥ- коручылыҥ
Сениҥ- курчууҥ!

Кижи деген «кокымай»
Бойыҥды ла сананбай
Санаа- укаа алынып
Ар-бӱткенди тындап ук!!

Аҥдар –куштар, тындулар
Аайы-бажы jок кырдырып
Аайы-бажы jок ӧлтӱртип
Ач-амырынаҥ астыгып
Ач- ӱренин jылыйтып
Айдары jок кинчектелди 
Аайы jок шыралады

Амыр –энчӱзин jылыйтып 
Ук- ӱӱринеҥ астыкты
ӧскӱс балдарын артызып 
ӱзӱги jок ӱстикти!

Аҥдар-балдары аайлабайт
Куштар –балдары кайкажат
Нениҥ учун Олорды 

Кижи деген «кокымай»
Айдары jок ӧлтӱрген
Аайы-бажы jок тоскурган
Айдары jок тузактаган
Ааайы-бажы jок кырып салган!?

Агын, суулар-кутуктар
Айдары jок кирсидип
Ааайы-бажы jок быjарзыдып
Арга-кӱчин jылыйтты
Аржан-кутук сууларыс 
Арга-чагын jылыйттып
Эмдӱ-томду сууларыс
Ийде-кӱчин астады
Аржан –кутук сууларыс
Эмди олор сыгытта
Эмдӱ –томду сууларыс
Эмди олор онтуда

Аржан-кутук сууларыс 
Кир-тордоҥ соол калды
Ару агын сууларыс
Быjар –чӧпкӧ бастыртты!
Агын, суулар –кутуктар
Эмди олор аайлабайт
Эмди олор кайкажат
Эмди олор ыйлажат

Кижи деген «кокымай»
Нениҥ учун тынын кыйган?
Нениҥ учун канын бууган?
Нениҥ учун jӱрӱмин ӱскен?

ӧлӧҥ-чечек, тазылдар
ӱзеге jуук jулулды 
ӧлӧҥ-чечек, тазылдар
Ончого jуук казылды 
ӧлӧҥ-чечек, тазылдар
ӧзӧк –бууры ӱз ӱлди
ӧлӧҥ-чечек, тазылдар
Тыны-каны jоголды
ӧлӧҥ-чечек, тазылдар
Арга jокто уур тынат
ӧлӧҥ-чечек, тазылдар
Ийде jокто ый-сыгыт!

ӧлӧҥ-чечек, тазылдар
Тыны-каны jоголып
Jааган jааштыҥ суузындый
Кӧстиҥ jажы тӧгӱлет!

Агаш-таштар, тайгалар 
Айдары jок кестиртип 
Агаш-таштар, тайгалар
Аайы-бажы jок тепселип
Агаш-таштар, тайгалар
Аайы-бажы jок б ӱртидип
Агаш-таштар, тайгалар
Айдары jок шактадып
Агаш-таштар, тайгалар
Агару агажын jылыйтты
Агаш-таштар, тайгалар
Ару кейин jоголтты

Агаш-таштар, тайгалар
Агару агажын – арчынды
Агаш-таштар, тайгалар
Арга-jокто jажырды
Агаш-таштар, тайгалар
Агару мӧш- агажын 
Арга-кӱчи jедишпей
Арга-jокто ычкынды
Агаш- таштар, тайгалар
ӧзӧк-бууры ӧҥз ӱреп
Агаш- таштар, тайгалар
Кей-тыныжы буулып

Агаш- таштар, тайгалар
Jӱрек-тамыры сыстажып
Агаш-таштар, тайгалар
Арга-jокто артады! 

Туулар, Ыйык-сӱмерлер
Тыныс, бистиҥ каныс 
Туулар, Ыйык-сӱмерлер
Тыш бӱдӱмис-кеберис

Туулар, Ыйык-сӱмерлер
Тыныс корыган Алтайыс
Туулар, Ыйык-сӱмерлер 
Курчуубыс тыныткан Jер-Энебис!
Айландыра турган Ар-б ӱткен 
Айга-К ӱнге баштанып 
Айландыра турган Ар-б ӱткен
Алтай Кудайынга бажырып!

Кижи деген «кокымайды»
Кижи болгон адында 
Кижи деген адын 
Кижиликте jылыйтпай

Jаҥыс мен деп сананбай
Jаныс мен деп байыркабай 
Jаныс мен деп сайыркыбай 

Ар-бӱткенди санан
Корзогор, алтай албатым, бистин ар-буткен тиру - бистин кудай тиру...